Waldemar Cierpinski
Store norske leksikon,Sport og spill,Friidrett,Løp
Waldemar Cierpinski er en tysk tidligere friidrettsutøver som konkurrerte for DDR. Cierpinski var en av verdens beste maratonløpere på slutten av 1970- og starten av 1980-tallet. Han vant gull i sommer-OL i 1976 og i 1980.
Cierpinski og Abebe Bikila er de to eneste utøverne som har vunnet to olympiske gull på maraton. I 1983 tok han VM-bronse i Helsinki. Året etter fikk han aldri sjansen til å vinne sitt tredje OL-gull på grunn av DDRs boikott av lekene i Los Angeles.Han har også en fjerdeplass fra EM i Praha 1978, samt fem nasjonale mesterskapstitler for DDR.Cierpinski har etter karrieren hatt nøkkelroller i den olympiske komiteen i Tyskland og var sentral i forsøket på å få OL til Leipzig i 2012. Han er gift med mellomdistanseløperen Maritta Politz. Deres sønn Falk Cierpinski deltok i VM på maraton i 2009. Les mer i Store norske leksikon friidrett maraton friidrett – olympiske mestere menn